**NAVODILO ZA DELO**

**Petek, 29. 5. 2020**

**DRU:** Navodila za delo si dobil že v sredo. Še enkrat si oglej PPT predstavitev O NOVEM VEKU IN SODOBNOSTI ter preberi zapis v učbeniku na strani 84, 85 in 86.

**GOS:** Uspešno si opravil dane naloge in dokazal, da si pravi strokovnjak pri opravljanju gospodinjskih opravil.

Tema današnje učne ure so OBLAČILA. V zvezek napiši naslov in datum.

Odpri učbenik za *GOS na strani 62 in 63.* *Dvakrat tiho* preberi vsebino zapisa. *Zapri učbenik in razmisli o prebranem.*

Verjetno tudi ti kdaj zjutraj vprašaš mamico, kaj naj oblečeš za v šolo. Zjutraj ja lahko še pošteno hladno, čez dan pa se ogreje. Drugače si oblečen doma, pa ko greš v hribe, na svečano prireditev.

Prepiši spodnji zapis in zraven prilepi vsaj 6 sličic.

Oblačila morajo izpolnjevati vrsto nalog: varujejo nas pred vetrom, vlago, mrazom in vročino. Morajo imeti takšne lastnosti, da lahko izpolnijo nalogo, za katero so narejena (spodnje perilo – vpija vlago, prepušča zrak, je mehko, pralno).

OBLAČILA

ŽENSKA MOŠKA OTROŠKA

SPODNJE PERILO: spodnje hlače, majice topi, nedrčki, bodiji

SPALNO PERILO: pižame, spalne srajce, spalni kombinezoni

LAŽJA VRHNJA OBLAČILA: srajce, bluze, puloverji, jopice, brezrokavniki, krila, hlače, moške in ženske obleke

TEŽJA VRHNJA OBLAČILA: plašči, zimske jakne, površniki, bunde

MODNI DODATKI: rute, šali, kravate, klobuki, rokavice, nogavice, torbice, pasovi

Oblačila se med seboj ločijo tudi po tem, kdaj in kje jih nosimo.

* oblačila za posebne priložnosti
* delovna oblačila in delovne uniforme
* oblačila za rekreacijo in prosti čas

Razmisli.

Iz kakšnega blaga so izdelana oblačila vrhunskih športnikov? Kaj pa oblačila gasilcev?

**NIT:** VREMENSKI POJAVI – nadaljevanje

Prikliči v spomin in razmisli, kaj vse si o vremenskih pojavih novega spoznal, kaj ti je že bilo znano, je kakšna stvar, ki te posebej zanima.

Podrobno si oglej fotografije in preberi vsebino zapisa v *učbeniku na strani 53 in 54.*

*Nova spoznanja dopolni še z vsebinami na povezavah. Klikni tudi na zeleno obarvane prostorčke.*

<https://eucbeniki.sio.si/nit5/1337/index3.html>

<https://eucbeniki.sio.si/nit5/1337/index4.html>

*V zvezek za NIT napiši datum in prepiši spodnji zapis.*

Vremenoslovci ali meteorologi preučujejo spremembe v ozračju. Na meteoroloških postajah merijo temperaturo, tlak, hitrost vetra in vlažnost zraka. Na osnovi zbranih podatkov izdelajo vremensko napoved.

Z opazovanjem satelitskih posnetkov vidijo, kako veliki so oblaki, kam potujejo, s kakšno hitrostjo ...

*Na naslednjih povezavah boš izvedel veliko zanimivosti o vremenskem dogajanju.*

Slovenija - radarska slika padavin

<https://www.arso.gov.si/vreme/napovedi%20in%20podatki/radar_animacija.html>

Uradna vremenska napoved za Slovenijo

<https://meteo.arso.gov.si/met/sl/weather/fproduct/>

Vreme - podrobneje

<http://meteo.arso.gov.si/met/sl/app/webmet/#webmet>

Satelitske slike

<https://www.pro-vreme.net/index.php?id=40>